Vuiste klap na ligte botsing | Maroela Media
Vuiste klap na ligte botsing
ŉ Man is ernstig beseer nadat ŉ ligte botsing in Richardsbaai Woensdagoggend in ŉ vuisgeveg ontaard het.
Chris Botha, woordvoerder van Netcare 911, het gesê paramedici is omstreeks 07:00 na die toneel in Bullionlaan ontbied nadat ŉ bakkie by ŉ verkeerslig van agter in ŉ motor vasgery het. Die bestuurder van die motor het ligte beserings opgedoen.
“Terwyl paramedici en die polisie op die toneel was, het die pa van een van die voertuie se bestuurders op die toneel opgedaag. ŉ Bakleiery het tussen hom en die bestuurder van die ander voertuig ontstaan en polisiebeamptes moes die twee mans van mekaar af weg hou,” het Botha gesê.
“Die pa het baie ernstige gesigbeserings opgedoen en is op die toneel behandel voordat hy na ŉ hospitaal geneem is.”
Drie sterf in Kimberley-trompop botsing
Departement steun OVK oor adresse op kiesersrol
Ai tog Pappa Beer kyk nou net wat het gebeur… n mens kan nie wil vuiste slaan, oor dat daar nou n ongeluk was, verstaan as dit nie jou kind se skuld was? maar om nou te wil ingruip en argresief te wil raak, het jou nou ook in die Hospitaal laat beland…. laat dit aan die Polisie oor, tensy jou kind skuldig was, of iets het om weg te steek…. Ek verstaan elke ouer sal vir hul kind baklei, maar daar is n tyd en plek vir als…
Neeeeee pappa, as jy nie kan baklei nie, bly eerder in jou voertuig en weg . Los dit vir die polisie om te hanteer. Kyk, nou het die ou jou gepanelbeat en sit jy met ernstige gesig beserings omdat jy gedink het jy is braaf. Mens kan nie dinge wil reg baklei nie.
Almal se lonte is kort deesdae. Die mensdom het vreeslik verander. Dis skrikwekkend want niemand gee meer om vir enige iemand nie. Geweld is die leuse van vandag……………………..
En wat as jou kind dalk die ongeluk veroorsaak het hé????? Mens deel nie klappe links en regs uit nie..
Terwyl hy nie eens in die ongeluk was nie is hy klaarblyklik die een met die ernstigste beserings.
Netso Dee. Dis leeuwereld daar buite!!!